《和李使君三郎早秋城北亭楼宴崔司士…关中弟》
唐代·卢纶

黄花古城路，上尽见青山。

桑柘晴川口，牛羊落照间。

野情随卷幔，尘事隔重关。

道合偏重赏，官微独不闲。

鹤分琴久罢，书到雁应还。

为谢登临客，琼林寄一攀。

作者简介：卢纶（739年—799年），字允言，河中蒲州（今山西永济县）人。唐代诗人，大历十才子之一。唐玄宗天宝末年举进士，遇乱不第；唐代宗朝又应举， 屡试不第。大历六年，经宰相元载举荐，授阌乡尉；后由宰相王缙荐为集贤学士，秘书省校书郎，升监察御史。出为陕州户曹、河南密县令。之后元载、王缙获罪，遭到牵连。唐德宗朝，复为昭应县令，出任河中元帅浑瑊府判官，官至检校户部郎中。不久去世。著有《卢户部诗集》。